**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

**POSĖDŽIO PROTOKOLAS**

2021-05-24 Nr. TAR-60

Posėdis vyko 2021-05-13. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

4. SVARSTYTA. Važiavimo Klaipėdos miesto reguliaraus susisiekimo maršrutų autobusais transporto lengvatos suteikimas 2021 m. renginių metu.

Pranešėjas R. Mockus teigė, kad Tarybos sprendimo projektas parengtas vadovaujantis LR transporto lengvatų įstatymo 5 str. 8 dalimi „savivaldybes savo nustatyta tvarka gali papildomai leisti įsigyti važiavimo vietinio (miesto ir priemiestinio) reguliaraus susisiekimo autobusais ir troleibusais bilietą su nuolaida ir kitą kategoriją asmenims, taip pat įsigyti važiavimo bilietą su nuolaida tam tikromis savaites dienomis ar paros valandomis. Su šiomis lengvatomis susijusias išlaidas savivaldybės kompensuoja iš savo biudžeto lėšų.“ Taryba, vadovaudamasi Transporto lengvatų nuostata, 2019 m. gruodžio 19 d. sprendimo Nr. T2-385,,DeI keleivių vežimo kainų patvirtinimo" 18 punktu nustatė, kad kasmetinių renginių, kurių dalyviai turi teisę įsigyti 1 paros renginio bilietą, ir (ar) švenčių dienų (valstybinių ir miesto), kurių metu keleiviai visą dieną gali važiuoti nemokamai reguliariojo reiso vietinio (miesto) susisiekimo maršrutų autobusais, sąrašą ir skaičių tvirtina Taryba. KMSA, atsižvelgdama į susiklosčiusią situaciją dėl COVID-19, šiuo sprendimo projektu siūlo 2021 metais patvirtinti šiuos renginius, kurių metu bus suteikta galimybė visais vietinio (miesto) reguliaraus susisiekimo maršrutiniais autobusais važiuoti nemokamai: - Tik renginio dalyviams: Tarptautinio festivalio ,,Didžiąją burlaivių regata ,,Tall Ships Races 2021" metu, 2021 m. birželio 27-30 d. ir visiems keleiviams Diena be automobilio metu, 2021 m. rugsėjo men.22 d.

N. Puteikienė sakė, kad sprendimo projekto aiškinamajame rašte nurodytas rezultatų siekimas: „Skatinimas labiau naudotis viešuoju transportu, transporto spūsčių sumažinimas švenčių ir renginių dienomis.“ neatitinka sprendimo projektui ir nėra logiškas. Siūlė pataisyti aiškinamojo rašto rezultatų siekimą.

J. Simonavičiūtė sakė, kad tokį finansavimą galima skirti numatant ,,Didžiąją burlaivių regata ,,Tall Ships Races 2021“ renginio biudžete. Siūlė suteikti galimybę asmenims norintiems vakcinuotis nuo COVID-19, maršrutiniais autobusais važiuoti nemokamai į Vakcinacijos centrą.

L. Juknienė siūlė balsavimu apsispręsti dėl sprendimo projektui (BALSUOTA: už – 1 (R. Didžiokas), susilaikė – 5 (L. Juknienė, R. Idzelevičius, A. Cesiulis, E. Kvederis, J. Simonavičiūtė), prieš – 1 (N. Puteikienė)). Sprendimo projektui nepritarė.

NUTARTA. Nepritarti sprendimo projektui.

Posėdžio pirmininkė Laima Juknienė

Posėdžio sekretorė Marija Petrulienė